ম্যাচকে সামনে রেখে রংপুর রাইডার্স কঠোর অনুশীলন করেছে। ব্যাটিংকেই বেশি গুরুত্ব দিয়েছে রংপুরের কোচ শেন জার্গেনসন। নেটে ব্যাটিং করেছেন মিসবাহ উল হক, লিন্ডল সিমন্স, জহুরুল ইসলামরা। মাঠে বোলারের উপর দিয়ে তুলে মারার চেষ্টা করেছেন দলের তিন স্ট্রোকমেকার সৌম্য সরকার, থিসারা পেরেরা ও ড্যারেন স্যামি। রংপুরের ক্রিকেটাররা দীর্ঘক্ষণ অনুশীলনে ঘাম ঝরালেও কুমিল্লা ভিক্টোরিয়ান্সের কেউ এদিন অনুশীলন করেননি।